CELEX: 62022CN0193
Language: lv
Date: 2022-03-11 00:00:00
Title: Lieta C-193/22: Lūgums sniegt prejudiciālu nolēmumu, ko 2022. gada 11. martā iesniedza Oberster Gerichtshof (Austrija) – TR, UQ/FTI Touristik GmbH

20.6.2022   
            
            
               LV
            
            
               Eiropas Savienības Oficiālais Vēstnesis
            
            
               C 237/35
            
         
      Lūgums sniegt prejudiciālu nolēmumu, ko 2022. gada 11. martā iesniedza Oberster Gerichtshof (Austrija) – TR, UQ/FTI Touristik GmbH
      
      (Lieta C-193/22)
      (2022/C 237/44)
      Tiesvedības valoda – vācu
      
         Iesniedzējtiesa
      
      
         Oberster Gerichtshof
      
      
         Pamatlietas puses
      
      
         Prasītāji: TR, UQ
      
         Atbildētāja: FTI Touristik GmbH
      
      
         Prejudiciālie jautājumi
      
      
                  1)
               
               
                  Vai Eiropas Parlamenta un Padomes Direktīvas (ES) 2015/2302 (1) (2015. gada 25. novembris) par kompleksiem ceļojumiem un saistītiem ceļojumu pakalpojumiem 12. panta 2. punkts ir jāinterpretē tādējādi, ka
                  
                              [a]
                           
                           
                              vērtējot tiesības izbeigt līgumu, izšķiroša nozīme ir tikai nenovēršamiem un ārkārtējiem apstākļiem, kas līguma izbeigšanas brīdī jau ir izveidojušies,
                           
                        
                              [b]
                           
                           
                              vai arī tādējādi, ka ir jāņem vērā arī tādi ārkārtas apstākļi, kas faktiski izveidojas pēc līguma izbeigšanas, taču vēl pirms plānotā brauciena sākuma (= vēlākais iespējamais līguma izbeigšanas brīdis)?
                           
                        Ja atbilde uz [a] ir apstiprinoša:
                  
                              [aa]
                           
                           
                              : Vai Direktīvas 12. panta 2. punkts ir jāinterpretē tādējādi, ka ceļotājs tiesvedībā par viņa tiesībām izbeigt līgumu var atsaukties arī uz tādiem nenovēršamiem un ārkārtējiem apstākļiem, kas līguma izbeigšanas brīdī jau bija izveidojušies, taču viņam kļuvuši zināmi tikai vēlāk?
                           
                        
            
                  2)
               
               
                  Vai Direktīvas 12. panta 2. punkts ir jāinterpretē tādējādi, ka tiesības izbeigt līgumu, nemaksājot nekādu līguma izbeigšanas maksu, nepastāv, ja apstākļi, uz kuriem atsaucas ceļotājs, pastāvēja jau rezervācijas brīdī un ceļotājs par tiem zināja?
               
            
         (1)  Eiropas Parlamenta un Padomes Direktīva (ES) 2015/2302 (2015. gada 25. novembris) par kompleksiem ceļojumiem un saistītiem ceļojumu pakalpojumiem, ar ko groza Regulu (EK) Nr. 2006/2004 un Eiropas Parlamenta un Padomes Direktīvu 2011/83/ES un atceļ Padomes Direktīvu 90/314/EEK (OV 2015, L 326, 1. lpp.).